Жаңа жыл 2018 төрге шық!!!

Жаңа жыл мерекесі жас баладан, ақ сақалды қарияға дейін асыға күтетін айтулы мереке. Бұл мереке қуанышқа, шаттыққа, жақсы тілектерге, керемет сыйлықтарға толы.

Біздің Трудовой бастауыш мектебімізде айтулы мерекені оқушылар асыға күтті. Мектеп ұстаздары мен ата-аналар мерекені жоғары деңгейде өткізу үшін алдын –ала жоспар құрып, мерекені ұйымдастырды. Алдымызға қойған мақсатқа жету үшін ұстаздар мен ата-аналар ертегі кейіпкерлерінің киімдерін өз қолдарынан тігіп, рөлдерін нақышына келтіре орындап шықты. Оқушылар мен мектепке келген қонақтар таң қалысы. Мерекенің сәнін келтірген кейіпкерлер, Аяз ата мен Ақша қар балалармен шыршаны айналып ән салды. Балалардың жүздерінен күлкі, жанарлары от шашып тұрды. Ата-аналардың спонсорлық көмегімен оқушыларға тәтті сыйлықтар, ойыншықтар таратылды. Өзінің жылдағы дәстүрімен ауылымыздың жеке кәсіпкері Сакенова Гаухар балаларға тәттілерден жиналған сыйлықарын таратты.

Жаңа жыл мерекесі баланың жүрегіне жақсылық, мейірімділік дәнін себетініне сеніміміз мол. Жаңа жыл елімізге жақсылық, молшылық, бақыт алып келсін!!!